इलाहाबाद। आपने असाध्य रोगों से पीड़ित रोगियों को किसी बड़े डॉक्टर किसी बड़ी अस्पताल या देश विदेश में इलाज कराने जाते देखा या सुना होगा। लेकिन, तीर्थराज प्रयाग में भगवान शिव का एक ऐसा मंदिर है जहां दर्शन करने से असाध्य रोग धीरे-धीरे स्वयं ही छूमंतर हो जाते हैं। मान्यता है कि भगवान शिव स्वयं उस रोग को दूर करते हैं। यह मंदिर प्रयाग के बहादुरपुर इलाके में मौजूद हैं। एक समय यही से ही यमुना नदी बहती थी। गंगा जी में स्नान के बाद गंगा के जल से ही भगवान शिव का जलाभिषेक रोगी करते हैं और यह सिलसिला जैसे-जैसे आगे बढ़ता है स्वतः ही रोगी का असाध्य रोग जड़ से खत्म होने लगता है। ऐसे ही हजारों लोग आपको प्रयागराज में मिलेंगे जो यह दावा करते हैं कि मुकुंद ईश्वर महादेव ने उनके असाध्य रोग को हर लिया है।